b'\n_START_ARTICLE_\nDuoklininkai\n_START_PARAGRAPH_\nDuoklininkai\xc2\xa0\xe2\x80\x93 Lietuvos Did\xc5\xbeiosios Kunigaik\xc5\xa1tyst\xc4\x97s valstie\xc4\x8di\xc5\xb3 socialinis ekonominis sluoksnis._NEWLINE_Svarbiausios duoklinink\xc5\xb3 prievol\xc4\x97s buvo duokl\xc4\x97s javais, medumi, \xc5\xa1ienu ir kitais \xc5\xbeem\xc4\x97s \xc5\xabkio gamybos produktais mok\xc4\x97jimas savo feodalui ar valdovui. Dalis duoklinink\xc5\xb3 d\xc4\x97l padidintos jav\xc5\xb3 d\xc4\x97klos, pakeitusios kitas prievoles, buvo vadinami d\xc4\x97klininkais._NEWLINE_Duoklininkai susidar\xc4\x97 i\xc5\xa1 valstie\xc4\x8di\xc5\xb3, XIV a.\xc2\xa0\xe2\x80\x93 XV a. atsiskyrus speciali\xc5\xb3j\xc5\xb3 tarnyb\xc5\xb3 valstie\xc4\x8diams\xc2\xa0\xe2\x80\x93 \xc5\xbeirgininkams, amatininkams, varovams ir atsirandant la\xc5\xbeininkams. Plintant palivarkams nuo XV a. pabaigoje daug duoklinink\xc5\xb3 tapo la\xc5\xbeininkais. XVI a. kai kurios duokl\xc4\x97s buvo pakeistos pinigine renta. XVI a. viduryje duoklininkai drauge su kitais valstie\xc4\x8diais buvo paversti baud\xc5\xbeiauninkais.'